**Mai mult decât tăcere**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MAI MULT DECÂT TĂCERE

Auzi tăcerea cum mai ţipă,

De neputinţă-ncremenită?

Se-aşează între noi o clipă.

Deşi ne este bine, ţipă.

Auzi tăcerea cum apasă

Cu talpa ei în urma noastră?

Cerne-ţi cuvintele prin site.

Nu vreau tăcerea să mai ţipe.

Auzi tăcerea cum se mişcă?

Din vise şi speranţe muşcă.

E tristă si tristeţea doare

Şi când o strigi, atunci dispare.

Auzi tăcerea cum ascultă,

Lăsând doar gândul să se-audă?

Nu-mi place acea tăcere mută.

Mai bine las-o să se ducă.